CELEX: C2004/300/61
Language: el
Date: 2004-12-04 00:00:00
Title: Υπόθεση C-426/04 P: Αίτηση αναιρέσεως της Ευρωπαϊκής Υπηρεσίας Ανασυγκρότησης (EAR), που ασκήθηκε στις 4 Οκτωβρίου 2004 κατά της αποφάσεως της 7ης Ιουλίου 2004, την οποία εξέδωσε το Πρωτοδικείο των Ευρωπαϊκών Κοινοτήτων (τέταρτο τμήμα) στην υπόθεση T-175/03, Norbert Schmitt κατά Ευρωπαϊκής Υπηρεσίας Ανασυγκρότησης (EAR)

4.12.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 300/32
            
         Αίτηση αναιρέσεως της Ευρωπαϊκής Υπηρεσίας Ανασυγκρότησης (EAR), που ασκήθηκε στις 4 Οκτωβρίου 2004 κατά της αποφάσεως της 7ης Ιουλίου 2004, την οποία εξέδωσε το Πρωτοδικείο των Ευρωπαϊκών Κοινοτήτων (τέταρτο τμήμα) στην υπόθεση T-175/03, Norbert Schmitt κατά Ευρωπαϊκής Υπηρεσίας Ανασυγκρότησης (EAR)
   (Υπόθεση C-426/04 P)
   (2004/C 300/61)
   Η Ευρωπαϊκή Υπηρεσία Ανασυγκρότησης (EAR), εκπροσωπούμενη από τους Albert Coolen, Jean-Noël Louis, Etienne Marchal και Sébastien Orlandi, άσκησε ενώπιον του Δικαστηρίου των Ευρωπαϊκών Κοινοτήτων στις 4 Οκτωβρίου 2004 αίτηση αναιρέσεως κατά της αποφάσεως της 7ης Ιουλίου 2004, την οποία εξέδωσε το Πρωτοδικείο των Ευρωπαϊκών Κοινοτήτων (τέταρτο τμήμα) στην υπόθεση T-175/03, Norbert Schmitt κατά Ευρωπαϊκής Υπηρεσίας Ανασυγκρότησης (EAR).
   Η αναιρεσείουσα ζητεί από το Δικαστήριο:
   
               —
            
            
               να εξαφανίσει την απόφαση του Πρωτοδικείου (τέταρτο τμήμα) στην υπόθεση T-175/03, Norbert Schmitt κατά Ευρωπαϊκής Υπηρεσίας Ανασυγκρότησης, καθ' άπαν το διατακτικό της.
            
         Ακολούθως δε
   
               —
            
            
               να απορρίψει την προσφυγή ακυρώσεως που στρεφόταν κατά της καταγγέλλουσας τη σύμβαση εκτάκτου υπαλλήλου του προσφεύγοντος από 25 Φεβρουαρίου 2003 αποφάσεως του EAR·
            
         
               —
            
            
               να καταδικάσει τον προσφεύγοντα και νυν αναιρεσίβλητο στα δικαστικά έξοδα της αναιρέσεως.
            
         Λόγοι αναιρέσεως και κύρια επιχειρήματα
   Το Πρωτοδικείο των Ευρωπαϊκών Κοινοτήτων, θεμελιώνοντας την απόφασή του σε λόγους ακυρώσεως και επιχειρήματα τα οποία ο προσφεύγων δεν είχε ούτε επικαλεσθεί ευθέως ούτε αναπτύξει επαρκώς κατά δίκαιο, παρέβη την απαγόρευση του δικάζειν ultra petita.
   Περαιτέρω, το Πρωτοδικείο, ερμηνεύοντας το άρθρο 4 της συναφθείσας με τον N. Schmitt συμβάσεως εκτάκτου υπαλλήλου υπό την έννοια ότι περιόριζε το δικαίωμα της Υπηρεσίας προς καταγγελία της συμβάσεως αποκλειστικώς και μόνον στις καταστάσεις στις οποίες οι παρεμβάσεις της Υπηρεσίας παύουν ή μειώνονται αισθητά πριν περατωθεί η εντολή της, υπέπεσε σε πλάνη περί το δίκαιο.
   Τέλος, το Πρωτοδικείο επίσης υπέπεσε σε πλάνη περί το δίκαιο κρίνοντας ότι είχε επέλθει παράβαση της δικαιολογημένης εμπιστοσύνης του προσφεύγοντος, ενώ από το σκεπτικό της αποφάσεώς του προκύπτει ότι δεν του είχε παρασχεθεί καμμία συγκεκριμένη, ανεπιφύλακτη, συγκλίνουσα και συνάδουσα προς τις διατάξεις του καθεστώτος λοιπού προσωπικού διαβεβαίωση ότι θα παρέμενε εν υπηρεσία μέχρι πέρατος της πραγματικής εντολής της Υπηρεσίας.